1. 無常品

1. 如河□流 往而不返 人命如是 逝者不還.

2. 生者日夜 命自攻削 壽之消盡 如滎정水.

3. 所行非常 謂興衰法 夫生輒死 此滅爲樂.

4. 常者皆盡 高者必墮 合會有離 生者有死.

5. 老則色衰 所病自壞 形敗腐朽 命終其然.

6. 是身何用 恒漏臭處 爲病所困 有老死患.

7. 嗜欲自恣 非法是增 不見聞變 壽命無常.

8. 非空非海中 非入山石間 無有地方所 脫之不受死.

9. 是務是吾作 當作令致是 人爲此躁擾 履踐老死憂.

2. 敎學品

10. 思而不放逸 爲仁學仁迹 從是無有憂 常念自滅意.

11. 正見學務增 是爲世間明 所生福千培 終不墮惡道.

12. 學無朋類 不得善友 寧獨守善 不與愚偕.

13. 樂戒學行 奚用伴爲 獨善無憂 如空野象.

14. 學先斷母 率君二臣 廢諸營從 是上道人.

3. 慈仁品

15. 爲仁不殺 爲能攝身 是處不死 所適無患.

16. 不殺爲仁 愼言守心 是處不死 所適無患.

17. 若人壽百歲 勤事天下神 象馬用祭祀 不如行一慈.

4. 雙要品

18. 心爲法本 心尊心使 中心念惡 卽言卽行 罪苦自追 車轢於轍.

19. 心爲法本 心尊心使 中心念善 卽言卽行 福樂自追 如影隨形.

20. 人若罵我 勝我不勝 快意從者 怨終不息.

21. 若人致毁罵 彼勝我不勝 快樂從意者 怨終得休息.

22. 不可怨以怨 終以得休息 行忍得息怨 此名如來法.

23. 不好責彼 務自省身 如有知此 永滅無患.

24. 行見身淨 不攝諸根 飮食不節 漫墮怯弱 爲邪所制 如風靡草.

25. 觀身不淨 能攝諸根 食知節度 常樂精進 不爲邪動 如風大山.

26. 不吐毒態 慾心馳騁 未能自調 不應法衣.

27. 能吐毒態 成意安靜 降心己調 此應法衣.

28. 造喜後喜 行善兩喜 彼喜惟歡 見福心安.

29. 今歡後歡 爲善兩歡 厥爲自祐 受福悅豫.

30. 造憂後憂 行惡兩憂 彼憂惟懼 見罪心□.

31. 今悔後悔 爲惡兩悔 厥爲自殃 愛罪熱惱.

32. 以眞爲僞 以僞爲眞 是爲邪計 不得眞利.

33. 知眞爲眞 見僞知僞 是爲正計 必得眞利.

34. 蓋屋不密 天雨則漏 意不惟行 淫□爲穿.

35. 蓋屋善密 雨則不漏 攝意惟行 淫□不生.

36. 鄙夫染人 如近臭物 漸迷習非 不覺成惡.

37. 賢夫染人 如附香熏 進智習善 行成芳潔.

38. 雖誦習多義 放逸不從正 如牧數他牛 難獲沙門果.

39. 時言少求 行道如法 除□怒痴 覺正意解 見對不起 是佛弟子.

5. 放逸品

40. 戒爲甘露道 放逸爲死徑 不貪則不死 失道爲自喪.

41. 慧知守道勝 終不爲放逸 不貪致歡喜 從是得道樂.

42. 常當惟念道 自强守正行 健者得度世 吉祥無有上.

43. 正念常興起 行淨惡易滅 自制以法壽 不犯善名增.

44. 發行不放逸 約以自調心 慧能作錠明 不返冥淵中.

45. 愚人意難解 貪亂好諍訟 上智常重愼 護斯爲寶尊.

46. 莫貪莫好諍 亦莫嗜欲樂 思心不放逸 可以獲大安.

47. 放逸如自禁 能却之爲賢 已昇智慧閣 去危爲卽安 明智觀於愚 譬如山與地.

48. 不自放逸 從是多寤 □馬比良 棄惡爲賢.

49. 不殺而得稱 放逸致毁謗 不逸摩竭人 緣淨得生天.

50. 比丘謹愼樂 放逸多憂愆 結使所纏裏 爲火燒已盡.

51. 守戒福致喜 犯戒有懼心 能斷三界漏 此乃近泥洹.

6. 心意品

52. 有身不久 皆當歸土 形壞身去 寄住何貪.

53. 生死無有量 往來無端緖 求於屋舍者 數數受胞胎.

54. 藏六如龜 防意如城 慧如魔戰 勝則無患.

55. 心多爲輕躁 難持難調護 智者能自正 如匠□箭直.

56. 如魚在旱地 以離於深淵 心識極惶懼 魔衆而奔馳.

57. 輕躁難持 惟欲是從 制意爲善 自調則寧.

58. 意微難見 隨欲而行 慧常自護 能守則安.

59. 獨行遠逝 覆藏無形 損意近道 魔繫乃解.

60. 心無住息 亦不知法 迷於世事 無有正智.

61. 念無適止 不絶無邊 福能□惡 覺者爲賢.

62. 觀身如空甁 安心如丘城 以慧與魔戰 守勝勿復失.

63. 是身不久 還歸於地 神識已離 骨幹獨存.

64. 心豫造處 往來無端 念無邪僻 自爲招惡.

65. 是意自造 非父母爲 可勉向正 爲福勿回.

7. 華香品

66. 孰能擇地 捨鑑取天 誰說法句 如擇善華.

67. 學者擇地 捨鑑取天 善說法句 能採德華.

68. 觀身如□ 幻法野馬 斷魔華敷 不覩死王.

69. 如有採華 專意不散 村睡水漂 爲死所牽.

70. 如有採華 專意不散 欲意無厭 爲窮所困.

71. 如蜂集華 不□色香 但取味去 仁入聚然.

72. 不務觀彼 作與不作 當自省身 知正不正.

73. 如可意華 色好無香 工語如是 不行無得.

74. 如可意華 色美且香 工語有行 必得其福.

75. 多集衆妙華 結□爲步瑤 有情積善根 後世轉殊勝.

76. 花香不逆風 芙蓉□檀香 德香逆風薰 德人□聞香.

77. □檀多香 靑蓮芳花 雖曰是眞 不如戒香.

78. 華香氣微 不可謂眞 持戒之香 到天殊勝.

79. 戒具成就 行無放逸 定意度脫 長離魔道.

80. 如作田溝 近于大道 中生蓮華 香潔可意.

81. 有生死然 凡夫處邊 慧者樂出 爲佛弟子.

8. 愚暗品

82. 不寐夜長 疲倦道長 愚生死長 莫知正法.

83. 學無朋類 不得善友 寧獨守善 不與愚偕.

84. 有子有財 愚唯汲汲 我且非我 何有子財.

85. 署當止此 寒當止此 愚多預慮 莫知來變.

86. 愚者自稱愚 常知善□慧 愚人自稱智 是謂愚中甚.

87. 愚人盡形壽 承事明智人 亦不知眞法 如杓斟酌食.

88. 智者須臾間 承事賢聖人 一一知眞法 如舌了衆味.

89. 愚人施行 爲身招患 快心作惡 自致重殃.

90. 行爲不善 退見悔□ 致涕流面 報由宿習.

91. 行爲德善 進覩歡喜 應來受福 喜笑悅習.

92. 過罪未熟 愚以恬淡 至其熟時 自受大罪.

93. 從月至於月 愚者用飮食 彼不信於佛 十六不獲一.

94. 惡不卽時 如穀牛乳 罪在伺陰 如灰覆火.

95. 愚生念慮 至終無利 自招刀杖 報有印章.

96. 愚人貪利養 求望名譽稱 家在自興嫉 常求他供養.

97. 勿□此養 爲家捨罪 此非至意 用用何益 愚爲愚計想 欲慢日用增.

98. 異哉夫利養 泥洹趣不同 能諦是知者 比丘眞佛子 不樂着利養 閑居却亂意.

9. 明哲品

99. 深觀善惡 心知畏忌 畏而不犯 終吉無憂.

100. 故世有福 念思紹行 善致其願 福祿轉勝.

101. 晝夜當精勤 牢持於禁戒 爲善友所敬 惡友所不念.

102. 常避無義 不親愚人 思從賢友 狎附上士.

103. 喜法臥安 心悅意淸 聖人演法 慧常樂行.

104. 弓工調角 水人調船 材匠調木 智者調身.

105. 譬如厚石 風不能移 智者意重 毁譽不傾.

106. 譬如深淵 澄靜淸明 慧人聞道 心爭歡然.

107. 大人體無欲 在所昭然明 雖或遭苦樂 不高現其智.

108. 大賢無世事 不願子財國 常守戒慧道 不貪邪富貴.

109. 世皆沒淵 鮮克度岸 如或有欺 欲度必奔.

110. 誠貪道者 攬受正敎 此近彼岸 脫死爲上.

111. 斷五陰法 靜思智慧 不反入淵 棄□其明.

112. 抑制情欲 絶樂無爲 能自拯濟 使意爲慧.

113. 學取正智 意惟正道 一心受諦 不起爲樂 漏盡習除 是得度世.

10. 羅漢品

114. 去離憂患 脫於一切 縛結已解 冷而無暖.

115. 心淨得念 無所貪樂 已度痴淵 如雁棄池.

116. 若人無所依 知彼所貴貪 空及無相願 思惟以爲行.

117. 鳥飛虛空 而無足跡 如彼行人 言說無趣.

118. 如鳥飛虛空 而無有所□ 彼人獲無漏 空無相願定.

119. 制根從正 如馬調御 捨□慢習 爲天所敬.

120. 不怒如地 不動如山 眞人無垢 生死世絶.

121. 心已休息 言行亦止 從正解脫 寂然歸滅.

122. 棄欲無着 缺三界障 望意已絶 是謂上人.

123. 在聚在野 平野高岸 態眞所過 莫不蒙祐.

124. 彼樂空閑 衆人不能 快哉無望 無所欲求.

11. 述千品

125. 守口攝意 身莫犯非 如是行者 得度世.

126. 雖誦千言 句義不正 不如一要 聞可滅意.

127. 雖誦千章 不義何益 不如一義 聞行可度.

128. 雖多誦經 不解何益 解一法句 行可得道.

129. 千千爲敵 一夫勝之 未若自勝 爲戰中上.

130. 自勝最賢 故曰人王 護意調身 自損至終.

131. 雖曰尊天 神魔梵釋 皆莫能勝 自勝之人.

132. 雖終百世 奉事火祠 不如復臾 供養三尊 一供養福 勝彼百年.

133. 祭神以求福 從從望其報 四分未望一 不如禮賢者.

134. 能善行禮節 常敬長老者 四福自然增 色力壽而安.

135. 若人壽百歲 遠正不持戒 不如生一日 守戒正意禪.

136. 若人壽百歲 邪僞無有智 不如生一日 一心學正智.

137. 若人壽百歲 懈怠不精進 不如生一日 勉力行精進.

138. 若人壽百歲 不知成敗事 不如生一日 見微知所忌.

139. 若人壽百歲 不見甘露道 不如生一日 服行甘露味.

140. 若人壽百歲 不知大道義 不如生一日 學推佛法要.

141. 雖復壽百歲 不知生滅事 不如一日中 曉了生滅事.

12. 惡行品

142. 見善不從 反隨惡心 求福不正 反樂邪□.

143. 人雖爲惡行 亦不數數作 於彼意不樂 知惡之爲苦.

144. 人能作其福 亦當數數造 於彼意須樂 善受其福報.

145. 妖□見福 其惡未熟 至其惡熟 自受罪虐.

146. 楨祥見禍 其善未熟 至其善熟 必受其福.

147. 莫輕小惡 以爲無殃 水滴雖微 漸盈大器 凡罪充滿 從小積成.

148. 莫輕小善 以爲無福 水滴雖微 漸盈大器 凡福充滿 從纖纖積.

149. 伴少而貨多 商人□□懼 嗜欲賊害命 故慧不貪欲.

150. 有身無瘡□ 不爲毒所害 毒柰無瘡何 無惡無所造.

151. 加惡誣罔人 淸白猶不汚 愚殃反自及 如塵逆風□.

152. 有識墮胞胎 惡者入地獄 行善上昇天 無爲得泥洹.

153. 非空非海中 非隱山石間 莫能於此處 避免宿怨殃.

154. 非空非海中 非入山石間 無有他方所 脫之不受死.

13. 刀杖品

155. 一切皆懼死 莫不畏杖痛 恕己可爲譬 勿殺勿行杖.

156. 遍於諸方求 念心中間察 頗有斯等類 不愛己愛彼 以己喩彼命 是故不害人.

157. 善樂於愛欲 以杖加群生 於中自求安 後世不得樂.

158. 人欲得歡樂 杖不加群生 於中自求樂 後世亦得樂.

159. 不當轟言 言當畏報 惡往禍來 刀杖歸軀.

160. 出言以善 如叩鍾譬 身無論議 度世卽安.

161. 譬人操杖 行牧食牛 老死猶然 亦養命去.

162. 愚□作惡 不能自解 殃追自焚 罪成熾硏.

163. 歐杖良善 妄讒無罪 其殃十倍 災仇無赦.

164. 生受酷痛 形體毁折 自然惱病 失意恍惚.

165. 人所誣咎 或縣官厄 財産耗盡 親戚別離.

166. 舍宅所有 災火焚燒 死入地獄 如是爲十.

167. 雖裸剪髮 被服草衣 沐浴踞石 奈痴結何.

168. 自嚴以修法 滅損受淨行 杖不加群生 是沙門道人.

169. 世黨有人 能知□愧 是名誘進 如策良馬.

170. 如策良馬 進退能遠 人有信戒 定意精進 受道慧成 便滅衆苦.

171. 弓工調絃 水人調船 材匠調木 智者調身.

14. 老耗品

172. 何喜何笑 世常熾然 深蔽幽冥 不如求錠.

173. 見身形範 倚以爲安 多想致病 豈知非眞.

174. 老則色衰 所病自壞 形敗腐朽 命終自然.

175. 自死神徙 如於棄車 肉消骨散 身何可□.

176. 身爲如城 骨幹肉塗 生至老死 但藏□慢.

177. 老則形變 喩如故車 法能除苦 宜以力學.

178. 人之無聞 老若特牛 但長肌肥 無有智慧.

179. 生死有無量 往來無端緖 求於屋舍者 數數受胞胎.

180. 以觀此屋 更不造舍 梁棧已壞 臺閣□折 心已離行 中間已滅.

181. 不修梵行 又不富財 老如白鷺 守伺空池.

182. 旣不守戒 又不積財 老羸氣渴 思故何逮.

15. 愛身品

183. 自愛身者 愼護所守 希望欲解 學正不寢.

184. 學當先求解 觀察別是非 受諦應誨彼 慧然不復惑.

185. 當自剋修 隨其敎訓 己不被訓 焉能訓彼.

186. 自己心爲師 不隨他爲師 自己爲師者 獲眞智人法.

187. 本我所造 後我自受 爲惡自更 如剛鑽珠.

188. 人不持戒 滋蔓如藤 逞情極欲 惡行日增.

189. 惡行危身 愚以爲易 善最安身 愚以爲難.

190. 如眞人敎 以道活身 愚者疾之 見而爲惡 行惡得惡 如種苦種.

191. 惡自受罪 善自受福 亦各須熟 彼不相代.

192. 凡用必豫慮 勿以損所務 如是意日修 事務不失時.

16. 世俗品

193. 不親卑漏法 不與放逸會 不種邪見根 不於世長惡.

194. 隨時不與慢 快習於善法 善法善安寐 今世亦後世.

195. 樂法樂學行 愼莫行惡法 能善行法者 今世後世樂.

196. 當觀水上泡 亦觀幻野馬 如是不觀世 亦不見死王.

197. 如是當觀身 如王雜色車 愚者所染著 智者遠離之.

198. 人前爲過 後止不犯 是照時間 如月雲消.

199. 人前爲惡 以善滅之 是照世間 如月雲消.

200. 痴覆天下 貪令不見 邪疑却道 若愚行是.

201. 如雁將群 避羅高翔 明人導世 度脫魔衆.

202. 一法脫過 謂妄語人 不免後世 靡惡不更.

203. 愚不修天行 亦不譽布施 信施助善者 從是到彼安.

204. 夫求爵位財 尊貴升天福 辯慧世間悍 斯聞爲第一.

17. 佛陀品

205. 已勝不受惡 一切勝世間 叡智廓無彊 開朦令入道.

206. 決網無□碍 愛盡無所積 佛智深無極 未踐迹令踐.

207. 勇健立一心 出家日夜滅 根絶無欲意 學正念淸明.

208. 得生人道難 生壽亦難得 世間有佛難 佛法難得聞.

209. 諸惡莫作 諸善奉行 自淨其意 是諸佛敎.

210. 忍爲最自守 泥洹佛稱上 捨家不犯戒 息心無所害.

211. 不□亦不惱 如戒一切持 少食捨身貪 有行幽隱處 意諦以有□ 是能奉佛敎.

212. 天雨七寶 欲猶無厭 樂少苦多 覺者爲賢.

213. 雖有天欲 慧捨無貪 樂離恩愛 爲佛弟子.

214. 或多自歸 山川樹神 廟立圖像 祭祠求福.

215. 自歸如是 非吉非上 彼不能來 度我衆苦.

216. 如有自歸 佛法聖衆 道德四諦 必見正慧.

217. 生死極苦 從諦得度 度世入道 斯除衆苦.

218. 自歸三尊 最吉最上 唯獨有是 度一切苦.

219. 明人難値 亦不比有 其所生處 族親蒙慶.

220. 諸佛與快 說經道快 衆聚和快 和則常安.

221. 見諦淨無穢 已度五道淵 佛出照世間 爲除衆憂苦.

222. 士如中正 志道不□ 利在斯人 自歸佛者.

18. 安寧品

223. 我生已安 不□於怨 衆人有怨 我行無怨.

224. 我生已安 不病於病 衆人有病 我行無病.

225. 我生已安 不□於憂 衆人有憂 我行無憂.

226. 我生已安 淸淨無爲 以樂爲食 如光音天.

227. 勝則生怨 負則自鄙 去勝負心 無諍自安.

228. 熱無過□ 毒無過怒 苦無過身 樂無過滅.

229. 饑爲大病 行爲最苦 已諦知此 泥洹最安.

230. 無病最利 知足最富 厚爲最友 泥洹最樂.

231. 解知念待味 思將休息義 無熱無饑想 當服於法味.

232. 見聖人快 得依附快 得離愚人 爲善獨快.

233. 與愚同居難 猶與怨同處 當選擇共居 如與親親會.

234. 是故事多聞 幷及持戒者 如是人中上 如月在衆星.

19. 好喜品

235. 違道則自順 順道則自違 捨義取所好 是爲順愛欲.

236. 不當趣所愛 亦莫有不愛 愛之不見憂 不愛亦見憂.

237. 是以莫造愛 愛憎惡所由 已除結縛者 無愛無所憎.

238. 好樂生憂 好樂生畏 無所好樂 何憂何畏.

239. 愛喜生憂 愛喜生畏 無所愛喜 何憂何畏.

240. 愛樂生憂 愛樂生畏 無所愛樂 何憂何畏.

241. 愛欲生憂 愛欲生畏 無所愛欲 何憂何畏.

242. 貪欲生憂 貪欲生畏 無所貪欲 何憂何畏.

243. 貪法戒成 至誠知漸 行身近道 爲衆所愛.

244. 欲能不出 思正乃語 心無貪愛 必截流渡.

245. 譬人久行 從遠吉還 親厚普安 歸來喜歡.

246. 好行福者 從此到彼 自受福作 如親來喜.

20. 忿怒品

247. 捨□離慢 避諸愛貪 不著名色 無爲滅苦.

248. □能自制 如止奔車 是爲善御 棄冥入明.

249. 忽辱勝□ 善勝不善 勝者能施 至誠勝欺.

250. 不欺不怒 意不求多 如是三事 死則生天.

251. 常自攝身 慈心不殺 是生天上 到彼無憂.

252. 意常覺寤 明暮勤學 漏盡意解 可致泥洹.

253. 人相毁謗 自古至今 旣毁多言 又毁訥□ 亦毁中和 世無不毁.

254. 欲意非聖 不能制中 一毁一譽 但爲利名.

255. 多聞能奉法 智慧常定意 如彼閻浮金 孰能說有瑕.

256. 如阿難淨 莫而誣謗 諸天咨嗟 梵釋所稱.

257. 常守護身 以護瞋□ 除身惡行 進修德行.

258. 常守護口 以護瞋□ 除口惡言 誦習法言.

259. 常守護心 以護瞋□ 除心惡念 思惟念道.

260. 節身愼言 守攝其心 捨□行道 忍辰最强.

21. 塵垢品

261. 生無善行 死墮惡道 往疾無間 到無資用.

262. 當求智慧 以然意定 去垢勿垢 可離苦形.

263.

264.

265. 慧人以漸 安徐精進 洗滌心垢 如工鍊金.

266. 惡生於心 還自壞形 如鐵生垢 反食其身.

267. 不誦爲言垢 不勤爲家垢 不嚴爲色垢 放逸爲事垢.

268. □爲惠施求 不善爲行垢 今世亦後世 惡法爲常垢.

269. 垢中之垢 莫甚於痴 學當斯惡 比丘無垢.

270. 苟生爲□ 如鳥長喙 强顔耐辱 名曰穢生.

271. 廉□雖苦 義取淸白 避辱不妄 名曰潔生.

272. 愚人好殺 言無誠實 不與而取 好犯人婦.

273. 逞心犯戒 迷惑於酒 斯人世世 自堀身本.

274. 人如覺是 不當念惡 愚近非法 久自燒沒.

275. 若信布施 欲揚名譽 會入虛飾 非入淨定.

276. 一切斷欲 截意根原 晝夜守一 必入定意.

277. 火莫熱於□ 捷莫疾於怒 網莫密於痴 愛流□乎河.

278. 善觀已瑕障 使己不露外 彼彼自有隙 如彼飛輕塵.

279. 若己稱無瑕 罪福俱幷至 但見外人隙 恒懷危害心.

280. 虛空無轍迹 沙門無外意 衆人眞樂惡 唯佛淨無穢.

281. 虛空無轍迹 沙門無外意 也間皆無常 佛無我所有.

22. 奉持品

282. 好經道者 不競於利 有利無利 無欲不惑.

283. 常愍好學 正心以行 擁懷賓慧 是謂爲道.

284. 所謂智者 不必辯言 無恐無懼 守善爲智.

285. 奉持法者 不以多言 雖素少聞 身依法行 守道不忘 可謂奉法.

286. 所謂長老 不必年耆 形熟髮白 □愚而已.

287. 謂懷諦法 順調慈仁 明達淸潔 是爲長老.

288. 所謂端正 非色如花 □嫉虛飾 言行有違.

289. 謂能捨惡 根原已斷 慧而無□ 是謂端正.

290. 所謂沙門 非必除髮 妄語貪取 有欲如凡.

291. 謂能止惡 恢廓弘道 息心誠意 是爲沙門.

292. 所謂比丘 非時乞食 邪行□彼 稱名而已.

293. 謂捨罪福 淨修梵行 慧能破怨 此爲比丘.

294. 所謂仁明 非口不言 用心不淨 外順而已.

295. 謂心無爲 幷行淸虛 此彼寂滅 是爲人明.

296. 所謂有道 非救一物 普濟天下 無害爲道.

297. 戒衆不言 我多誠誠 得定意者 要有閉損.

298. 意解求安 莫習凡夫 結使未盡 莫能得脫.

23. 道行品

299. 道爲八直妙 聖諦四句上 無欲法之最 明眼二足尊.

300. 此道無有餘 見諦之所淨 趣向滅衆苦 此能壞魔兵.

301. 吾己所道 拔愛固刺 宜以自晨 受如來言.

302. 吾語汝法 愛箭爲射 宜以自□ 受如來言.

303. 一切行無常 如慧所觀察 若能覺此苦 行道淨其跡.

304. 一切衆行苦 如慧之所見 若能覺此苦 行道淨其跡.

305. 一切行無我 如慧之所見 若能覺此苦 行道淨其跡.

306. 應起而不起 恃力不精懃 自陷人形卑 懈怠不解慧.

307. 愼言守意念 身不善不行 如是三行除 佛說是得道.

308. 念應念則正 念不應則邪 慧而不起邪 思正道乃成.

309. 伐樹勿休 樹生諸惡 斷樹盡株 比丘滅度.

310. 夫不伐樹 少多餘親 心繫於此 如犢求母.

311. 當自斷戀 如秋池蓮 息跡受敎 佛說泥洹.

312. 暑當止此 寒當止此 愚多務慮 莫知來變.

313. 人營妻子 不解病法 死明卒至 如水湍聚.

314. 非有子恃 亦非父母 爲死所迫 無親可□.

315. 慧解是意 可修經戒 勤行度世 一切除苦.

24. 廣衍品

316. 施安雖小 其報彌大 慧從小施 受見景福.

317. 施勞於人 而欲望祐 殃咎歸身 自遭廣怨.

318. 己爲多事 非事亦造 伎樂放逸 惡習日增.

319. 精行惟行 習是捨非 修身自覺 是爲正習.

320. 除其父母緣 王家及二種 遍滅至境士 無垢爲梵志.

321. 學先斷母 率君二臣 廢諸營徒 是上道人.

322. 能知自覺者 是瞿曇弟子 晝夜當念是 一心歸命佛.

323. 善覺自覺者 是瞿曇弟子 晝夜當念是 一心念於法.

324. 善覺自覺者 是瞿曇弟子 晝夜當念是 一心念於衆.

325. 爲佛弟子 常悟自覺 日暮思禪 樂觀一心.

326. 爲佛弟子 當悟自覺 日暮慈悲 樂觀一心.

327. 爲佛弟子 常悟自覺 日暮思禪 樂觀一心.

328. 學難捨罪難 居在家亦難 會止同利難 艱難無過有.

329. 比丘乞求難 何可不自勉 精進得自然 後無欲於人.

330. 有信則戒成 從戒多致賢 亦從得諧偶 在所見供養.

331. 近道名顯 如高山雪 遠道闇昧 如夜發箭.

332. 一坐一處臥 一行無放逸 守一以正身 心樂居樹間.

333. 人當有念意 每食知自少 從是痛用薄 節消而保壽.

334. 人之無聞 老如特牛 但長肌肥 無有智慧.

335. 慧人見苦 是以捨身 滅意斷欲 愛盡無生.

25. 地獄品

336. 妄證求賂 行已不正 怨讚良人 以枉治世 罪牽斯人 令墮地獄.

337. 妄語地獄近 作之言不作 二罪後俱受 自作自牽往.

338. 法衣在其身 爲惡不自禁 苟沒惡行者 終則墮地獄.

339. 寧□燒石 呑飮鎔銅 不以無戒 食人信施.

340. 放逸有四事 好犯他人婦 臥險非福利 毁三淫□四.

341. 不福利墮惡 畏而畏樂寡 王法重罰加 身死入地獄.

342. 譬如拔管草 執緩則傷手 學戒不禁制 獄錄乃自賊.

343. 人行爲慢惰 不能除衆勞 梵行□□缺 終不受大福.

344. 常行所當行 自持必令强 遠離諸外道 莫習爲塵垢.

345. 爲所不當爲 然後致鬱毒 行善常吉順 所適無悔□.

346. 如備邊城 中外牢固 自守其心 非法不生 行缺致憂 令墮地獄.

347. 可羞不羞 非羞反羞 生爲邪見 死墮地獄.

348. 可畏不畏 非畏反畏 信向邪見 死墮地獄.

349. 可避不避 可就不就 翫習邪見 死墮地獄.

350. 可近則近 可遠則遠 恒守正見 死墮善道.

26. 象品

351. 我如象鬪 不恐中箭 常以誠信 度無戒人.

352. 譬象調正 可中王乘 調爲尊人 乃受誠信.

353. 雖爲常調 如彼新馳 亦最善象 不如自調.

354. 彼不能適 人所不至 唯自調者 能到調方.

355. 如象名財守 猛害難禁制 繫絆不如食 而猶暴逸象.

356. 沒在惡行者 恒以貪自繫 其象不知厭 故數入胞胎.

357. 本意爲純行 及常行所安 悉捨降結使 如鉤制象調.

358. 樂道不放逸 常能自護心 是爲拔身苦 如象出于陷.

359. 若得賢能伴 俱行行善悍 能伏諸所聞 至到不失意.

360. 不得賢能伴 俱行行惡悍 廣斷王邑里 寧獨不爲惡.

361. 寧獨行爲善 不與愚爲侶 獨而不爲惡 如象驚自護.

362. 生而有利安 伴溫和爲安 命盡爲福安 衆惡不犯安.

363. 人家有母樂 有父斯亦樂 世有沙門樂 天下有道樂.

364. 持戒終老安 信正所正善 智慧最安身 不犯惡最樂.

27. 愛欲品

365. 心放在□行 欲愛增枝條 分布生熾盛 超躍貪果□.

366. 以爲愛忍苦 貪欲著世間 憂患日夜長 □如蔓草生.

367. 人爲恩愛感 不能捨情欲 如是憂愛多 潺潺盈于池.

368. 爲道行者 不與欲會 先誅愛本 無所植根 勿如刈葦 令心復生.

369. 如樹根深固 雖截猶復生 愛意不盡除 趣當還受苦.

370. 三十六使流 幷及心意漏 數數有邪見 依於欲想結.

371. 一切意流衍 愛結如葛藤 唯慧分明見 能斷意根原.

372. 夫從愛潤澤 思想爲滋蔓 愛欲深無底 老死是用增.

373. 衆生愛□裏 猶兎在於□ 爲結使所□ 數數受苦惱.

374. 若能滅彼愛 三有無復愛 比丘已離愛 寂滅歸泥洹.

375. 非園脫於園 脫園復就園 當復觀此人 脫縛復就縛.

376. 雖獄有鉤□ 慧人不爲牢 愚見妻子息 染着愛甚牢.

377. 慧說愛爲獄 深固難得出 是故當斷棄 不視欲能安.

378. 以淫樂自裏 譬如蠶作繭 智者能斷棄 不□除衆苦.

379. 捨前捨後 捨間越有 一切盡捨 不受生死.

380. 心念放逸者 見淫以爲淨 恩愛意盛增 從是造獄牢.

381. 覺意滅淫者 常念欲不淨 從是出邪獄 能斷老死患.

382. 無欲無有畏 恬淡無憂患 欲除使結解 是爲長出淵.

383. 盡道除獄縛 一切此彼解 已得度邊行 是爲大智士.

384. 若覺一切法 能不著諸法 一切愛意解 是爲通聖意.

385. 衆施經施勝 衆味道味勝 衆樂法樂勝 愛盡勝衆苦.

386. 愚以貪自縛 不求度彼岸 爲貪愛欲故 害人亦自害.

387. 愛欲意爲田 淫欲痴爲種 故施度世者 得福無有量.

388. 愛欲意爲田 □欲痴爲種 故施度世者 得福無有量.

389. 愛欲意爲田 □怒痴爲種 故施度世者 得福無有量.

390. 愛欲意爲田 □怒痴爲種 故施度世者 得福無有量.

28. 沙門品

391. 端目耳鼻口 身意常守正 比丘行如是 可以免衆苦.

392. 端目耳鼻口 身意常守正 比丘行如是 可以免衆苦.

393. 手足莫妄犯 節言愼所行 常內樂定意 守一行寂然.

394. 學當守口 寡言安徐 法義爲定 言必柔軟.

395. 樂法欲法 思惟安法 比丘依法 正而不費.

396. 學無求利 無愛他行 比丘好他 不得定意.

397. 比丘少取 以得無積 天人所譽 生淨無穢.

398. 一切名色 非有莫惑 不近不憂 乃爲比丘.

399. 比丘爲慈 愛敬佛敎 深入止觀 滅行乃安.

400. □船所取 中虛則輕 除淫怒痴 是爲泥洹.

401. 捨五斷五 思惟五根 能分別五 乃渡河淵.

402. 禪無放逸 莫爲欲亂 不呑鎔銅 自惱□形.

403. 無禪不智 無智不禪 道從禪智 得至泥洹.

404. 當學入空 靜居止意 樂獨屛處 一心觀法.

405. 當制五陰 伏意如水 淸淨和悅 爲甘露味.

406. 不受所有 爲慧比丘 攝根知足 戒律悉持.

407. 生當行淨 求善師友 知者成人 度苦致意.

408. 如衛師華 熟知自墮 釋淫怒痴 生死自解.

409. 止身止言 心守玄默 比丘棄世 是爲受寂.

410. 當自勅身 內與心爭 護身念諦 比丘惟安.

411. 我自爲我 計無有我 故當損我 調乃爲賢.

412. 喜在佛敎 可以多喜 至到寂寞 行滅永安.

413. □有少行 應佛敎戒 此照世間 如日無□.

29. 梵志品

414. 截流而渡 無欲如梵 知行已盡 是謂梵志.

415. 以無二法 淸淨渡淵 諸欲結解 是謂梵志.

416. 適彼無彼 彼彼已空 捨離貪淫 是謂梵志.

417. 思惟無垢 所行不漏 上求不起 是謂梵志.

418. 日照於晝 月照於夜 甲兵照軍 禪照道人 佛出天下 照一切冥.

419. 出惡爲梵志 入正爲沙門 棄我衆穢行 是則爲捨家.

420. 不□梵志 不放梵志 □□梵志 放者亦□.

421. 若□於愛 心無所着 已捨已正 是滅衆苦.

422. 身口與意 淨無過失 能攝三行 是謂梵志.

423. 若心曉了 佛所說法 觀心自歸 淨於爲水.

424. 非族結髮 名爲梵志 誠行法行 淸白則賢.

425. 飾髮無慧 草衣何施 內不離著 外捨何益.

426. 被服弊惡 躬承法行 閑居思惟 是謂梵志.

427. 我不說梵志 託父母生者 彼多衆瑕穢 滅則爲梵志.

428. 絶諸可欲 不淫其志 委棄欲數 是謂梵志.

429. 斷生死河 能忍超度 自覺出塹 是謂梵志.

430. 見罵見擊 □受不怒 有忍耐力 是謂梵志.

431. 若見侵欺 但念守戒 端身自調 是謂梵志.

432. 心棄惡法 如蛇脫皮 不爲欲汚 是謂梵志.

433. 覺生爲苦 從是滅意 能下重擔 是謂梵志.

434. 解微妙慧 辯道不道 體行上義 是謂梵志.

435. 棄損家居 無家之畏 少求寡欲 是謂梵志.

436. 棄放活生 無賊害心 無所□惱 是謂梵志.

437. 避箏不爭 犯而不□ 惡來善待 是謂梵志.

438. 去淫恕痴 驕慢諸惡 如蛇脫皮 是謂梵志.

439. 斷絶世事 口無□言 入道審諦 是謂梵志.

440. 所世惡法 佾短巨細 無取無捨 是謂梵志.

441. 今世行淨 後世無穢 無習無捨 是謂梵志.

442. 棄身無□ 不誦異言 行甘露滅 是謂梵志.

443. 於罪與福 兩行永除 無憂無塵 是謂梵志.

444. 心喜無垢 如月盛滿 謗毁已除 是謂梵志.

445. 見痴往來 墮塹受苦 欲單渡岸 不好他語 唯滅不起 是謂梵志.

446. 已斷恩愛 離家無欲 愛有已盡 是謂梵志.

447. 離人聚處 不墮天聚 諸聚不歸 是謂梵志.

448. 棄樂無樂 滅無□□ 健違諸世 是謂梵志.

449. 所生已訖 死無所趣 覺安無依 是謂梵志.

450. 已度五道 莫知所墮 習盡無餘 是謂梵志.

451. 于前于後 及中無有 無操無捨 是謂梵志.

452. 最雄最勇 能自解度 覺意不動 是謂梵志.

453. 自知宿命 本所更來 得要生盡 叡通道玄 明如能默 是謂梵志.